# José María Aristóteles Magán Perales

José María Aristóteles Magán Perales, més conegut com a José María Magán, (Barcelona, 1974) és un jutge i professor universitari espanyol, titular del Jutjat Contenciós-Administratiu núm. 3 d'Alacant i professor titular de Dret administratiu a la Universitat de Castella-la Manxa.
Durant la seva estada com a titular del Jutjat Contenciós-Administratiu núm. 1 de Lleida, les seves decisions sovint foren motiu de polèmica per oposar-se a la normalització de la llengua catalana. Per aquesta raó, l'any 2011, la Conselleria de Justícia de la Generalitat de Catalunya i (a títol personal) el President de l'Audiència Provincial de Lleida, Francisco Segura Sancho, de Jutges per a la Democràcia, instaren al Tribunal Superior de Justícia de Catalunya (TSJC) i al Consell General del Poder Judicial (CGPJ), respectivament, perquè prenguessin mesures davant «les greus manifestacions de falta de respecte» que expressava «cap a les institucions de la Generalitat i cap a la llengua catalana».
Al 2013 es traslladà a la capital de la comarca de l'Alacantí, on exercí com a titular del Jutjat Contenciós-Administratiu núm. 3 d'Alacant. No obstant el canvi, seguí mantenint la polèmica lingüística rebutjant el català. Concretament, el 5 de gener de 2017, rebutjà un escrit en català enviat per la Generalitat de Catalunya a aquest jutjat, sol·licitant la seva pertinent traducció al castellà, tot esgrimint que el català ni és cooficial ni té reconeixement legal al País Valencià. Aquestes actituds reiterades del magistrat foren denunciades públicament per la Plataforma per la Llengua.

## Referències

* ↑ Rallo, Alberto. «José María Magán: «Me he rendido. Me hacen callar»» (en castellà). Las Provincias.es, 06-05-2013. [Consulta: 21 març 2017].
* 1 2 Casulleras, Josep. «José María Magán, la història del jutge amb una obsessió contra el català». Vilaweb.cat, 21-03-2017. [Consulta: 22 març 2017].
* ↑ «Departamento de Derecho Administrativo - Profesores titulares de universidad» (en castellà). UCM.es. [Consulta: 27 juliol 2012].
* ↑ «Un jutge de Lleida perd la destinació a Almeria al tindre casos pendents». Segre.com, 26-07-2012. [Consulta: 27 juliol 2012].
* ↑ «Un jutge, a punt de ser sancionat per dir que parlar català és "una falta de respecte"». Ara.cat, 19-05-2011. [Consulta: 27 juliol 2012].
* ↑ «Un jutge anul·la una sanció perquè s'havia tramitat només en català i multa qui l'havia imposat». 324.cat, 27-07-2012. [Consulta: 27 juliol 2012].
* ↑ «Un jutge irrespectuós amb el català i les institucions». El Punt Avui, 29-04-2011. [Consulta: 27 juliol 2012].
* ↑ «Bozal pide al Tribunal Superior catalán actuar contra un juez crítico con el catalán» (en castellà). LaVanguardia.com, 12-05-2011. [Consulta: 27 juliol 2012].
* ↑ «"Me he rendido. Me hacen callar"» (en castellà).
* ↑ «Un juez de Alicante exige al Gobierno catalán traducir un escrito al castellano» (en castellà). ElPais.com, 10-01-2017. [Consulta: 7 agost 2017].
* ↑ «La Plataforma per la Llengua denuncia actituds il·legals del jutge Magán a Alacant». Plataforma-llengua.cat, 21-03-2017. [Consulta: 7 agost 2017].
* ↑ «Plataforma per la Llengua demana expedientar el jutge Magán per sol·licitar un text en castellà perquè estava en català i no en valencià». DiariLaVeu.com, 31-07-2017. [Consulta: 7 agost 2017].